### 16.    Beslutning om fremrykning af anlægsbudget til trafiksikkerhedsindsatsen i 2021

**Åbent**

Sagsnr.: 326-2020-58826       J.nr.: 05.00.00           Dokumentnr.:
326-2020-200622

**Sagstype**

Beslutning.

**Resume og sagens baggrund**

Med henblik på at understøtte aktiviteten i den private
sektor i [adresse] besluttede Kommunalbestyrelsen den 24. juni 2020 at fremrykke
og igangsætte en række anlægsaktiviteter til udførelse i 2020.

Der blev således fremlagt forslag om at fremrykke for i alt 3,3
mio. kr. af anlægsbudgettet til trafiksikkerhedsindsatsen i 2021 til udførelse
i 2020. Kommunalbestyrelsen besluttede, at der skulle arbejdes videre med
forslaget. Der lægges derfor op til, at der gives en anlægsbevilling til
udførelse af opgaverne. Prioriteringen vil overordnet følge den prioritering
som Teknik- og Miljøudvalget besluttede på sit møde den 2. april 2020.

**Indstillinger**

Direktøren indstiller,

1.    at der gives en
anlægsbevilling på 3,3 mio. kr. i 2020 finansieret ved en fremrykning af en del
af det afsatte rådighedsbeløb i 2021 til trafiksikkerhedsindsatsen, og

2.    at
anlægsbudgettet anvendes til de af Teknik- og Miljøudvalget prioriterede
opgaver.

**Behandling**

Økonomiudvalget, Kommunalbestyrelsen.

**Sagsfremstilling**

I forbindelse med situationen i [adresse] som følge af
Coved-19 er der et ønske om at understøtte aktiviteterne i den private sektor
og dermed at modvirke eventuelle økonomiske udfordringer i samfundet.

På den baggrund har Kommunalbestyrelsen besluttet at fremrykke
en del af anlægsbudgettet til trafiksikkerhedsindsatsen i 2021 og at igangsætte
de opgaver, som Teknik- og Miljøudvalget prioriterede på sit møde den 2. april
2020.

På investeringsoversigten er der afsat 5,803 mio. kr. til
trafiksikkerhedsindsatser i 2021. Heraf foreslås der på baggrund af Teknik- og
Miljøudvalgets beslutning fremrykket og frigivet i alt 3,3 mio. kr. til detailprojektering
og udførelse af konkrete trafiksikkerhedsindsatser i nærområderne ved Høng
Skole, [adresse], [adresse] og [adresse].

Inden for anlægsbudgettet til trafiksikkerhedsindsatsen i 2020
har Teknik- og Miljøudvalget prioriteret at afsætte et beløb til
forundersøgelser ved de fire skoler.

Det skal bemærkes, at efter fremrykning
af anlægsbudget til trafiksikkerhedsindsatsen i 2021, så vil cirka 3,3 mio. kr.
af anlægsbudgettet til trafiksikkerhedsindsatsen i 2021 være anvendt, og der
vil med det nuværende budget derfor kun være 2,5 mio. kr. tilbage i 2021.

**Økonomiske konsekvenser**

Der er afsat et rådighedsbeløb på i alt 5,8 mio. kr. i 2021
til indsatser for trafiksikkerhed. Det bemærkes, at restrådighedsbeløbet
herefter udgør 2,5 mio. kr. i 2021.

Fremrykning af de 3,3 mio. kr. til 2020 finansieres af
kassen, og rådighedsbeløbet i 2021 reduceres tilsvarende.

Efter fremrykning af anlægsbudget til
trafiksikkerhedsindsatsen i 2021 resterer der et rådighedsbeløb på 2,5 mio. kr.

[adresse] bemærkninger er indarbejdet i sagen.

**Økonomiudvalgets møde den 19. august
2020:**

Anbefales.